Sagredo es reuneix amb María José Salvador per a abordar el projecte de ‘Puerto Mediterráneo’
27/07/2015

# Sagredo es reuneix amb María José Salvador per a abordar el projecte de ‘Puerto Mediterráneo’

[![Sagredo es reuneix amb María José Salvador per a abordar el projecte de ‘Puerto Mediterráneo’](/images/noticias/2015/07/consellera-sagredo.jpg)](/images/noticias/2015/07/consellera-sagredo.jpg)

27.07.2015

L’Alcalde de Paterna i la consellera de Vivenda, Obres Públiques i Vertebració del Territori coincideixen en la necessitat d’arribar a un consens respecte al complex comercial des del diàleg amb totes les parts implicades

L’Alcalde de Paterna, Juan Antonio Sagredo, i la consellera de Vivenda, Obres Públiques i Vertebració del Territori, María José Salvador, s’han reunit este matí en la Ciutat Administrativa 9 d’Octubre per a abordar assumptes d’interés municipal, entre ells el projecte ‘Puerto Mediterráneo’.

Durant la trobada s’ha estudiat l’expedient del complex comercial, que està en un moment molt incipient i en fase d’al•legacions. Tant l’alcalde com la consellera del Govern valencià han coincidit en la necessitat d’arribar a un consens respecte a este projecte, fruit d’un diàleg amb totes les parts implicades. En este sentit, l’Alcalde ha subratllat que “falten encara informes decisius” i ha assegurat que si el projecte ix avant “serà amb tots els informes favorables a nivell mediambiental, econòmic i social”.

En la reunió també s’ha parlat sobre la situació en què es troben les vivendes de protecció oficial dependents de la Generalitat Valenciana, així com de les infraestructures que necessiten d’inversions per part de de l’Executiu valencià.

L’Alcalde de Paterna, Juan Antonio Sagredo, ha agraït a la consellera “l’exquisit tracte de la trobada mantinguda este matí” i ha assegurat que “la complicitat i la coordinació entre l’administració local i l'autonòmica serà fructífera i beneficiosa per als veïns i veïnes de Paterna que, ara sí, tenen qui els escolte en la Generalitat Valenciana que presideix Ximo Puig”.